cyanic-selkie/wikianc huggingface dataset:
Shirley Eaton
Shirley Eaton (gebore 12 Januarie 1937) is 'n Engelse aktrise. Sy is bekend vir haar rolle in die rolprente Carry on Nurse (1959), Goldfinger (1964), Ten Little Indians (1965), en The Million Eyes of Sumuru (1967).
Haliclona ligniformis
Haliclona ligniformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Aileen Wuornos
Kindertyd
Wuornos het nooit haar pa ontmoet nie. Hy was ten tye van haar geboorte in die tronk. Hy was ’n skisofreen wat later aangekla is van seksmisdade teen kinders. Hy het op 30 Januarie 1969 in die tronk selfmoord gepleeg. In Januarie 1960, toe Wuornos amper vier jaar oud was, het Diane haar kinders by haar ouers, Lauri en Britta Wuornos, gelos en dié het hulle aangeneem.
Lachenalia neilii
Lachenalia neilii is 'n meerjarige blomdraende plant en geofiet en is deel van die renosterveld. Die spesie is endemies aan die Noord-Kaap en kom by Nieuwoudtville voor. Die spesie het 'n voorkomsgebied van kleiner as 200 km2 en daar is vyf gefragmenteerde subpopulasies. Die plant word bedreig deur ontwikkeling en oorbeweiding.
Aileen Wuornos
Kindertyd
Teen die ouderdom van 11 het Wuornos aan seksaktiwiteite by die skool begin deelneem in ruil vir sigarette, dwelmmiddels en kos. Sy het ook met haar broer seks gehad. Wuornos het beweer haar oupa, wat ’n alkoholis was, het haar seksueel aangerand en geslaan toe sy ’n kind was. In 1970, op 13, het sy swanger geraak nadat sy deur ’n vriend van haar oupa verkrag is. Sy het die kind laat aanneem. ’n Paar maande later het sy die skool verlaat, min of meer die tyd toe haar ouma dood is. Haar oupa het haar uit die huis geskop toe sy 15 was, en sy het haarself begin onderhou deur as ’n prostituut te werk en in die bos naby die gesin se ou huis te woon.
Haliclona ligniformis
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1922 deur Dendy.
Aileen Wuornos
Vroeë misdaad
Op 27 Mei 1974 is Wuornos in Colorado in hegtenis geneem vir bestuur onder die invloed, wangedrag en die afvuur van ’n .22-pistool vanuit ’n bewegende voertuig. Sy is later aangekla omdat sy nie in die hof verskyn het nie.
In 1976 het Wuornos na Florida geryloop waar sy die 69-jarige Lewis Gratz Fell ontmoet het. Hulle is in dieselfde jaar getroud, maar Wuornos het gedurig in die plaaslike kroeg by rusies betrokke geraak en sy is eindelik tronk toe vir aanranding. Sy het ook vir Fell met sy eie kierie geslaan en hy het ’n beskermingsbevel teen haar gekry. Sy het na Michigan teruggekeer waar sy op 14 Julie 1976 in hegtenis geneem is vir rusverstoring. Op 17 Julie is haar broer dood aan slukdermkanker. Wuornos het $10 000 uit sy lewensversekering gekry en op 21 Julie het sy en Fell hul huwelik nietig laat verklaar ná net nege weke.
Hilary Dwyer
Hilary Dwyer (6 Mei 1945 – April 2020) was 'n Engelse aktrise en vervaardiger. Sy is bekend vir haar rolle in die rolprente The Oblong Box (1969), The File of the Golden Goose (1969), Wuthering Heights (1970), en Fortress (1985).
Aileen Wuornos
Vroeë misdaad
Op 20 Mei 1981 is Wuornos in Edgewater, Florida, in hegtenis geneem vir gewapende roof op ’n winkel, waar sy $35 en twee pakkies sigarette gesteel het. Sy is tronk toe en is op 30 Junie 1983 vrygelaat. Op 1 Mei 1984 is sy in hegtenis geneem nadat sy geld met ’n vervalste tjek probeer trek het en op 30 November 1985 is sy genoem as ’n verdagte in die diefstal van ’n rewolwer en ammunisie in Pasco County.
Hilary Dwyer
Dood
Dwyer sterf in April 2020 weens komplikasies in die wêreldwye koronaviruspandemie.
Aileen Wuornos
Vroeë misdaad
Op 4 Januarie 1986 is Wuornos in Miami in hegtenis geneem weens motordiefstal, verset teen inhegtenisneming en regsverydeling omdat sy ’n identiteitskaart met haar tante se naam aan die polisie gewys het. Die polisie het ’n .38-rewolwer en ammunisie in die gesteelde motor gekry. Op 2 Junie 1986 is sy aangehou nadat ’n man haar daarvan beskuldig het dat sy hom met ’n wapen gedreig en $200 van hom geëis het.
Omstreeks dié tyd het Wuornos vir Tyria Moore, ’n hotelbediende, in ’n gay kroeg in Daytona ontmoet. Hulle het saam ingetrek en Wuornos het hulle onderhou met haar verdienste uit prostitusie.
Arres en vonnis
Op 4 Julie 1990 het Wuornos en Moore Peter Siems se motor agtergelaat nadat hulle in ’n motorongeluk was. Getuies wat hulle in die motor gesien het, het hul name en beskrywings vir die polisie gegee, en dit het gelei tot ’n mediaveldtog om hulle op te spoor. Die polisie het ook van die slagoffers se besittings in pandjieswinkels gekry en vingerafdrukke daarop het ooreengestem met dié in die slagoffers se motors. Wuornos het ’n misdaadrekord in Florida gehad en haar vingerafdrukke was in polisielêers.
Op 9 Januarie 1991 is Wuornos met ’n lasbrief by The Last Resort, ’n kroeg vir motorfietsryers in Volusia County, in hegtenis geneem. Die polisie het Moore die volgende dag in Scranton, Pennsilvanië, gevind. Sy het ingestem om ’n bekentenis uit Wuornos te kry in ruil daarvoor dat sy nie vervolg word nie. Moore is saam met die polisie na ’n motel in Florida. Onder polisieleiding het sy verskeie telefoonoproepe na Wuornos gemaak en by haar gepleit om haar haar naam te help skoon kry. Drie dae later, op 16 Januarie 1991, het Wuornos skuld op die moorde beken. Sy het beweer die mans het haar probeer verkrag en sy het hulle uit selfverdediging vermoor.
Op 27 Januarie 1992 is Wuornos met behulp van Moore se getuienis skuldig bevind aan die moord op Mallory. Psigiaters vir die verdediging het getuig Wuornos is geestelik onstabiel en is gediagnoseer met onder meer antisosiale persoonlikheidsteuring. Sy is vier dae later tot dood veroordeel.
Op 15 Mei 1992 het sy nog drie doodsvonnisse gekry vir die moorde op Dick Humphreys, Troy Burress en David Spears. In Junie 1992 het sy skuld beken aan die moord op Charles Carskaddon en in November 1992 het sy haar vyfde doodsvonnis gekry. In Februarie 1993 het Wuornos skuld beken aan die moord op Walter Jeno Antonio en sy is weer eens tot dood veroordeel. Sy is nie aangekla van die moord op Peter Siems nie, want sy lyk is nooit gevind nie. Sy het altesaam ses doodsvonnisse gekry.
Wuornos is op 9 Oktober 2002 in die Florida-staatsgevangenis tereggestel. Sy is die 10de vrou wat in Amerika tereggestel is nadat die hooggeregshof die verbod op die doodstraf in 1976 opgehef het.
Rolprent
Die rolprent Monster met Charlize Theron as Wuornos is in 2003 gemaak. Dit vertel haar verhaal van haar kinderdae tot met haar eerste doodsvonnis. Theron het ’n Oscar as beste aktrise gekry vir haar spel.
Haliclona manglaris
Haliclona manglaris is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Anatoli Onoprijenko
Kinderjare
Onoprijenko is op die dorp Laski in die Zjitomir-oblast, Oekraïense SSR, gebore. Hy was die jongste van twee seuns; sy broer, Walentin, was 13 jaar ouer. Toe Anatoli vier jaar oud was, is sy ma dood en sy grootouers en tante het hom grootgemaak voordat hy na ’n kinderhuis op die dorp Priwitnoje is. Volgens Onoprijenko was hy baie ongelukkig omdat hy weggestuur is terwyl sy broer by sy pa agtergebly het.
Moorde
Toe die polisie hom eindelik aankeer, was Onoprijenko in besit van altesaam 122 items, onder meer ’n afgesaagde TOZ-34-haelgeweer en verskeie ander wapens, wat in verskeie van die moorde gebruik is, asook artikels wat aan die slagoffers behoort het. Terwyl hy aangehou is, het hy eindelik skuld beken op agt moorde tussen 1989 en 1995. Hy het eers skuld op enige ander aanklagte ontken, maar toe beken hy het oor ’n periode van ses jaar 52 mense doodgemaak. Hy het gesê hy het die opdrag van innerlike stemme uitgevoer toe hy gemoor het.
Haliclona manglaris
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1984 deur Alcolado.
Haliclona mediterranea
Haliclona mediterranea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1971 deur Griessinger.
Anatoli Onoprijenko
Moorde
Die volgende moorde is dié waarop Onoprijenko skuld beken het, in chronologiese volgorde:
Arres en vonnis
In Maart 1996 het die Oekraïense veiligheidsdiens en spesialiste van die kantoor van die openbare aanklaer die 26-jarige Joeri Mozola aangehou as ’n verdagte in verskeie wreedaardige moorde. Oor die verloop van drie dae is hy gemartel (gebrand, geskok en geslaan). Mozola het geweier om skuld te beken en is tydens die marteling dood. Die sewe mense wat vir sy dood aanspreeklik was, het tronkstraf gekry. Die regte moordenaar, Onoprijenko, is 17 dae later ná ’n enorme soektog aangekeer – sewe jaar ná sy eerste moord.
Hy is op 27 Augustus 2013 op 54-jarige ouderdom in die tronk in Zhitomir aan hartversaking dood.
Francis De Sales (akteur)
Francis De Sales (23 Maart 1912 – 25 September 1988) was 'n Amerikaanse akteur. Hy was bekend vir sy rolle in die rolprent The Outfit (1973) en in die televisiereekse Two Faces West (1960), The Wild Wild West (1965), en Days of Our Lives (1965).
Dorothy Walters
Dorothy Walters (1877 – 17 April 1934) was 'n Amerikaanse aktrise. Sy was bekend vir haar rolle in die rolprente The Veiled Marriage (1920), Good References (1920), Pied Piper Malone (1924), en A Kiss for Cinderella (1925).
Carleton Jones
Guy Carleton Jones (30 Junie 1888 - 3 Desember 1948) was 'n myningenieur en geoloog en is gebore in Halifax, Kanada. Hy ontvang sy opleiding aan McGill-Universiteit, Montreal. Hy arriveer in 1914 in Suid-Afrika en na sy oorlogdiens werk hy vir die res van sy lewe vir Consolidated Goldfields of South Africa. Hy maak 'n groot bydrae tot die ontwikkeling van die goudbedryf by Randfontein en Carletonville - wat na hom genoem is. Die Goue Medalje van die Institute of Mining and Metallurgy is aan hom toegeken.
Eileen Davies
Eileen Davies (gebore 23 September 1948) is 'n Engelse aktrise. Sy is bekend vir haar rolle in die rolprente Vera Drake (2004), Sightseers (2012), The Theory of Everything (2014), en High-Rise (2015).
Jennifer Lauret
Jennifer Lauret (gebore 1 Januarie 1980) is 'n Franse aktrise. Sy is bekend vir haar rolle in die rolprent Great, My Parents Are Divorcing! (1991) en in die televisiereekse Hôtel de police (1985), Une famille formidable (1992), en Julie Lescaut (1992).
Harry Hamlin
Harry Hamlin (gebore 30 Oktober 1951) is 'n Amerikaanse akteur en vervaardiger. Hy is bekend vir sy rolle in die rolprente Movie Movie (1978) en Clash of the Titans (1981), en in die televisiereekse L.A. Law (1986) en Mad Men (2007).
Sighișoara
thumb|260px|'n Panoramiese uitsig oor die stad vanaf een van die omringende heuwels.
Sighișoara (Hongaars: Segesvár; Duits: Schäßburg; Transsilaviese Saksies: Schäsbrich) is 'n stad aan die Târnava Mare-rivier in Roemenië. Dit is in die historiese streek Transsilvanië geleë en het in 2011 'n inwonertal van 28 102 gehad. Dit sluit Roemene, Hongare en Duitsers in.
Die stad is 'n gewilde toeriste-attraksie danksy sy goed bewaarde ommuurde ou stad, wat deur Unesco as 'n wêrelderfenisgebied gelys word. Die stad administreer sewe dorpe: Angofa, Aurel Vlaicu, Hetiur, Rora, Șoromiclea, Venchi en Viilor.
Haliclona mucifibrosa
Haliclona mucifibrosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1991 deur de Weerdt,Rützler & Smith.
Leonie Elliott
Leonie Elliott (gebore 15 April 1988) is 'n Engelse aktrise. Sy is bekend vir haar rolle in die televisiereekse Black Mirror (2011) en Call the Midwife (2012).
Ruschia langebaanensis
Ruschia langebaanensis is 'n vetplantjie uit die vygiefamilie wat endemies aan Suid-Afrika is. Die spesie word in die Wes-Kaap aangetref vanaf die Vredenburg skiereiland tot by Yzerfontein waar dit in die strandveld langs die graniet rotse voorkom. Dit word ook beskou as deel van die fynbos. Die plant het 'n voorkomsgebied van 1075 km² en het reeds habitat afgestaan aan gewasverbouing. Die oorblywende populasie word bedreig deur ontwikkeling, oorbeweiding en 'n gebrek aan 'n brandbeheer program.
Dit is 'n rankplant wat magenta blomme dra, 20 mm in deursnee, van Augustus tot September.
Georg H. Schnell
Georg H. Schnell (11 April 1878 – 31 Maart 1951) was 'n Duitse akteur. Hy was bekend vir sy rolle in die rolprente Die rollende Kugel (1919), Marie Antoinette - Das Leben einer Königin (1922), Nosferatu (1922), en The Pleasure Garden (1925).
Nancy Walters
Nancy Walters (26 Junie 1933 – 29 September 2009) was 'n Amerikaanse aktrise. Sy was bekend vir haar rolle in die rolprente Monster on the Campus (1958) en Blue Hawaii (1961), en in die televisiereekse 77 Sunset Strip (1958) en Get Smart (1965).
Gladys Walton
Gladys Walton (13 April 1903 – 15 November 1993) was 'n Amerikaanse aktrise. Sy was bekend vir haar rolle in die rolprente All Dolled Up (1921), The Man Tamer (1921), The Untameable (1923), en Sawdust (1923).
André De Shields
André De Shields (gebore 12 Januarie 1946) is 'n Amerikaanse akteur. Hy is bekend vir sy rolle in die rolprente Extreme Measures (1996) en The Good Heart (2009).
Dominique Lavanant
Dominique Lavanant (gebore 24 Mei 1944) is 'n Franse aktrise en skryfster. Sy is bekend vir haar rolle in die rolprente French Fried Vacation (1978), Agent trouble (1987), A Few Days with Me (1988), en French Fried Vacation 3: Friends Forever (2006).
Moldawië (prinsdom)
thumb|200px|Ligging van Moldawië, 1789. thumb|200px|Die Khotyn-fort aan die Dnjester in Oekraïne, wat in die noorde aan Moldawië gegrens het.
Moldawië (Roemeens: Moldova of Țara Moldovei, letterlik die "Moldawiese land"; in Romeinse Cyrillies: Молдова of Цара Мѡлдовєй; Kerkslawies: Землѧ Молдавскаѧ) is 'n historiese streek en voormalige prinsdom in Sentraal- en Oos-Europa. Dit stem ooreen met die gebied tussen die oostelike Karpate en die Dnjesterrivier.
Dit was aanvanklik 'n onafhanklike en daarna outonome staat, en het van die 14de eeu tot 1859 bestaan, toe dit met Walachye (Roemeens: Țara Românească) verenig het as die basis van die moderne staat Roemenië. Op verskillende tye in die geskiedenis het dit ook ander streke ingesluit, soos Bessarabië en Boekowina.
Die westelike deel van Moldawië is nou deel van Roemenië, die oostelike deel behoort tot Moldowa en die noordelike en suidoostelike deel tot Oekraïne.
Ruschia
Ruschia, in die volksmond bekend as die beesvygies, is 'n vetplant-genus wat tot die Aizoaceae behoort en in 1926 vir die eerste keer beskryf is. Die genus is inheems aan Lesotho, Namibië en Suid-Afrika. Die plante is klein, regop struikies maar kan ook in die rankformaat voorkom. Ongeveer 40 van die spesies behoort tot die fynbos-bioom. Soos by ander vygies lok die helderkleurige blomme bye, skoenlappers en kewers wat hulle bestuif. Lede van die genus kan maklik met Lampranthus en Drosanthemum verwar word, wat egter groter blomme met 'n groter verskeidenheid kleure het.
Die genus is vernoem na Ernst Julius Rusch (1867-1957), 'n Namibiese boer en plantversamelaar.
Spesies
Daar is 208 spesies wat tot die genus hoort:
Imbongi
Hy is die oppperhoof se voordragkunstenaar en sy lofgedigte vorm ‘n integrale deel van die seremonies en rituele plegtighede soos bv. reënseremonies, huweliksfeeste, inwydingsplegtighede en voor gevegte.
So ‘n pryssanger is ‘n digter wat tradisioneel sy gedigte spontaan voordra. Vroeër dae was hy dikwels in ‘n ekstatiese toestand wat soms deur die gebruik van dagga aangehelp is. Daarom kan hy gewoonlik na die tyd nie onthou wat hy gesê het nie. Hy het in elk geval nie namens homself gepraat nie, maar as medium vir die voorvaders. ‘n Imbongi sweep sy mense op in gedigte, sang en met baie begeesterde danse. Dit doen hy deur die grootheid van die voorvaders te besing en die huidige stamhoof te bejubel. Deur die oorvertel van die heroïese dade van die voorvaders en die uitlê van hul stambome   probeer hy om hul goeie gesindheid te wen. Die inhoud van sy tekste is soms kripties. Dikwels help sy voordragte om spanning in die gemeenskap te verlig en probleme  en ontevredenheid openlik bespreekbaar te maak.
Teenswoordig tree ‘n imbongi soms buite stamverband op om luister te verleen aan geleenthede buite sy eie kulturele kring. Ook dan dra hy sy besondere kostuum met o.a. ‘n leeuvel en ‘n knopkierie.
Nowo-Boelgari
Nowo-Boelgari (Russies: Ново-Булгары, Tartaars: Яңа Болгар) is 'n dorpie in Astrachan-oblast, Rusland. Dit is die setel en die enigste nedersetting van die Nowo-Boelgari Plaaslike Munisipaliteit. Soos baie ander nedersettings in Ikrjanoje-rajon, is dit op 'n eiland in die Wolga-rivierdelta geleë.
Die dorpie is in 1918 deur Tataarse setlaars uit Astrachan gestig. Nowo-Boelgari se geskiedenies en die plaaslike tradisies word in die boeke van Sjamil Sirazjetdinof beskryf.
Demografie
Volgens Sensus 2010 het Nowo-Boelgari 499 inwoners gehad. Etniese Tartare vorm die meerderheid van die dorpie se bevolking.
Bella Emberg
Bella Emberg (16 September 1937 – 12 Januarie 2018) was 'n Engelse aktrise. Sy was bekend vir haar rolle in die rolprent History of the World: Part I (1981) en in die televisiereekse Family Fortunes (1980), Doctor Who (2005), en Pompidou (2015).
Jon Hamm
Jon Hamm (gebore 10 Maart 1971) is 'n Amerikaanse akteur en vervaardiger. Hy is bekend vir sy rolle in die rolprente The Town (2010), Million Dollar Arm (2014), en Baby Driver (2017), en in die televisiereeks Mad Men (2007).
Armie Hammer
Armie Hammer (gebore 28 Augustus 1986) is 'n Amerikaanse akteur. Hy is bekend vir sy rolle in die rolprente The Social Network (2010), The Lone Ranger (2013), The Man from U.N.C.L.E. (2015), en Call Me by Your Name (2017).
Orde van die Draak
thumb|160px|Die kenteken van die Orde van die Draak.
Die Orde van die Draak (Latyn: Societas Draconistarum, letterlik "Vereniging van die Drakoniste") was 'n monargistiese ridderlike orde net vir uitverkore adellikes en monarge. Dit is in 1408 gestig deur Sigismund van Luxemburg, wat toe koning van Hongarye was en later keiser van die Heilige Romeinse Ryk geword het. Die orde was geskoei op die militêre ordes van die Kruisvaarders en het van sy lede geverg om die kruis te verdedig en teen die vyande van die Christendom, veral die Ottomaanse Ryk, te veg.
Die orde het in die eerste helfte van 15de eeu floreer, veral in Duitsland en Italië. Ná Sigismund se dood in 1437 het die belangrikheid van die orde in Wes-Europa afgeneem. Ná die val van Konstantinopel in 1453 het dit egter steeds 'n rol gespeel in Hongarye, Kroasië, Serwië, Roemenië en Albanië – lande wat besonder deur die Ottomane geteister is. Die woiwode (prins) van Walachye, Vlad II Dracul, die vader van Vlad Dracula, se bynaam kom van die Orde van die Draak af.
Carrie Clark Ward
Carrie Clark Ward (9 Januarie 1862 – 6 Februarie 1926) was 'n Amerikaanse aktrise. Sy was bekend vir haar rolle in die rolprente Daddy-Long-Legs (1919), Old Lady 31 (1920), A Fool and His Money (1925), en The Awful Truth (1925).
Haliclona negro
Haliclona negro is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1965 deur Tanita.
Haliclona neens
Haliclona neens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1918 deur Topsent.
Jesse De Vorska
Jesse De Vorska (13 Julie 1898 – 27 Desember 1999) was 'n Amerikaanse akteur. Hy was bekend vir sy rolle in die rolprente Jake the Plumber (1927), Around the Corner (1930), The Spider (1931), en The Last Parade (1931).
Isild Le Besco
Isild Le Besco (gebore 22 November 1982) is 'n Franse aktrise, regisseuse, en skryfster. Sy is bekend vir haar rolle in die rolprente Girls Can't Swim (2000), Half-Price (2003), The Untouchable (2006), en Bas-fonds (2010).
Liberalisme (internasionale betrekkinge)
Liberalisme is 'n denkrigting binne internasionale verhoudingsteorie wat om drie onderling verwante beginsels wentel:
Hierdie denkrigting beklemtoon drie faktore wat meer samewerking en minder konflik tussen state aanmoedig:
Liberale glo dat internasionale instellings 'n sleutelrol speel in samewerking tussen state deur interafhanklikheid. Daar is drie hoofkomponente van interafhanklikheid. State interaksie op verskeie maniere, deur ekonomiese, finansiële en kulturele middele; sekuriteit is geneig om nie die primêre doel in staat-tot-staat-interaksies te wees nie; en militêre magte word nie tipies gebruik nie. Liberale argumenteer ook dat internasionale diplomasie 'n baie effektiewe manier kan wees om state te kry om eerlik met mekaar om te gaan en nie-gewelddadige oplossings vir probleme te ondersteun.
Met die regte instellings en diplomasie glo liberale dat state kan saamwerk om welvaart te maksimeer en konflik te minimaliseer.
Liberalisme is een van die hoofskole van internasionale verhoudingsteorie. Liberalisme kom van die Latynse liber wat "vry" beteken, wat oorspronklik verwys na die filosofie van vryheid. Die wortels daarvan lê in die breër liberale denke wat in die Verligting ontstaan het. Die sentrale kwessies wat dit wil aanspreek, is die probleme om blywende vrede en samewerking in internasionale betrekkinge te bewerkstellig, en die verskillende metodes wat tot die bereiking daarvan kan bydra. Ondersteuners van liberalisme glo dikwels in die verspreiding van demokrasie deur samewerking.
David Gorski
David Henry Gorski is 'n Amerikaanse chirurgiese onkoloog, professor in chirurgie aan die Wayne State University School of Medicine, en 'n chirurgiese onkoloog aan die Barbara Ann Karmanos-kankerinstituut, wat in borskankerchirurgie spesialiseer. Hy is 'n uitgesproke skeptikus en kritikus van alternatiewe medisyne en die anti-inentingsbeweging. Hy is die skrywer van die blog, Respectful Insolence, en die besturende redakteur van die webwerf Science-Based Medicine.
Vroeë lewe en opvoeding
Gorski het aan die Universiteit van Michigan studeer, waar hy in 1988 sy doktersgraad ontvang het. In 1989 het hy 'n residensie in algemene chirurgie aan die University Hospitals Cleveland Medical Center betree. Gorski het die residensie verlaat vir 'n PhD in sellulêre fisiologie aan die Case Western Reserve-universiteit, wat hy in 1994 voltooi het, met 'n proefskrif getiteld "Homeoboksgeenuitdrukking en regulering in vaskulêre miosiete" (Engels:"Homeobox Gene Expression and Regulation in Vascular Myocytes"). Daarna het hy sy residensie hervat (1993-96) en 'n onkologienavorsingsgenootskap (1996–99) aan die Universiteit van Chicago voltooi.
Loopbaan
Gorski was voorheen assistent-professor in chirurgie aan die Rutgers Cancer Institute van New Jersey en die Rutgers Robert Wood Johnson Medical School, in New Brunswick, NJ. Hy was ook lid van die nagraadse program in sel- en ontwikkelingsbiologie aan die Rutgers-univertiteit in Piscataway, NJ.
Hy word mediese direkteur van die Alexander J. Walt Comprehensive Breast Center by die Barbara Ann Karmanos-kankerinstituut in 2010 en word in 2013 aangestel as mede-direkteur van die Borsonkologie-kwaliteitsinisiatief van Michigan.
Gorski is 'n professor in chirurgie en onkologie aan die Wayne State University School of Medicine, wie se laboratorium navorsing doen oor transkripsionele regulering van vaskulêre endoteelselle fenotipe, sowel as die rol van metabotropiese glutamaatreseptore in borskanker. Hy is die kankerskakeldokter vir die Komitee vir Kanker van die Amerikaanse kollege vir chirurge, die stigter van die Instituut vir Wetenskap in Geneeskunde en lid van die Amerikaanse Vereniging vir Kliniese Onkologie.
Lachenalia nervosa
Lachenalia nervosa is 'n meerjarige blomdraende plant en geofiet en is deel van die fynbos en renosterveld. Die spesie is endemies aan die Wes-Kaap en kom van Swellendam en Bredasdorp, ooswaarts tot by George voor. Die spesie word bedreig deur oorbeweiding, indringerplante en verbouing van graan.
David Gorski
Loopbaan
In 2007 ontvang hy die toekenning vir gevorderde kliniese navorsing in borskanker van die Amerikaanse Vereniging vir Kliniese Onkologie. Hy is in 2008, 2009 en 2010 navorsingstoekennings deur die Borskankernavorsingstigting toegeken.
Albrecht Schoenhals
Albrecht Schoenhals (7 Maart 1888 – 4 Desember 1978) was 'n Duitse akteur. Hy was bekend vir sy rolle in die rolprente Pillars of Society (1935), Stradivari (1935), Der Spieler (1938), en The Damned (1969).
David Gorski
Skeptisisme van alternatiewe medisyne
Gorski is skepties oor alternatiewe medisyne. In 2004 begin Gorski, onder die pseudoniem Orac, 'n blog met die titel "Respectful Insolence" by Blogspot, en dit word twee jaar later na die ScienceBlogs-webwerf verskuif. In 2008 gebruik Gorski sy regte naam toe hy 'n webjpernaal by Science-Based Medicine begin skryf (hy gebruik Orac steeds vir "Respectful Insolence"). Hy is tans hul besturende redakteur en skryf artikels oor medisyne en pseudowetenskap, insluitend die anti-inentingsbeweging, alternatiewe terapieë en kankernavorsing en -behandeling. Gorski vertel hoe lede van die anti-entstof blog Age of Autism in 2010 aan die raad van direkteure van die Wayne State University geskryf het en gevra het dat hy verhoed word om sy webjoernaal te skryf.
Gorski het bygedra tot die reeks e-boeke van die James Randi Education Foundation getitld "Science Based Medicine Guides". Hy is ook 'n genoot van die Committee for Skeptical Enquiry, en het deelgeneem aan talle paneelbesprekings oor alternatiewe medisyne. Hy het aandag gevestig op 'n artikel van John P. A. Ioannidis, Grieks-Amerikaanse dokter-wetenskaplike, skrywer en professor aan die Stanford Universiteit, oor probleme met gepubliseerde navorsing. en het kommentaar gelewer op die toenemende infiltrasie van pseudowetenskap in die mediese veld met die gebruik van alternatiewe terapieë, akupunktuur, alternatiewe medisyne vir ontgifting, en dieetbehandeling van outisme.
Hy pleit vir openheid van die resultate van kliniese toetse en die gebruik van slegs bewysgebaseerde medisyne om siektes te behandel het die Nasionale Gesondheidsinstitute en die Nasionale Sentrum vir Aanvullende en Alternatiewe Geneeskunde gekritiseer vir die befondsing en publikasie van navorsing oor onbewese terapieë wat nie deur wetenskaplike bewyse ondersteun word nie, en het kommentaar gelewer op mediese etiek en metodes van alternatiewe medisyne.
Gorski kritiseer die popularisering van pseudowetenskap deur die media en bekendes soos Oprah Winfrey, Bill Maher, Amerikaanse konserwatiewe mediakenner, skrywer en prokureur Ann Coulter, en The Huffington Post. In 2014 publiseer Gorski en mede-skeptikus Steven Novella 'n artikel waarin die studie van integrerende medisyne veroordeel word en as skadelik vir die wetenskap beskryf word.
In Januarie 2020 ontleed Gorski 'n hersiening van sistematiese resensies in 2020 ("Acupuncture for the Relief of Chronic Pain: A Synthesis of Systematic Reviews") oor die gebruik van akupunktuur vir die behandeling van chroniese pyn. Gorski het in die webjoernaal Science-Based Medicine geskryf dat die bevindings daarvan die gevolgtrekking beklemtoon dat akupunktuur "'n teaterplasebo is waarvan die werklike geskiedenis onherkenbaar verander is". Hy het ook gesê dat hierdie resensie "die vele swakhede in die ontwerp van akupunktuurkliniese toetse onthul".
Anne Le Guernec
Anne Le Guernec (gebore September 1967) is 'n Franse aktrise. Sy is bekend vir haar rolle in die rolprente Charlotte for Ever (1986), The Children of the Marshland (1999), en My Afternoons with Margueritte (2010), en in die televisiereeks Extrême limite (1994).
Alois Hugo Nellmapius
Alois Hugo Nellmapius (5 Mei 1847 – 27 Julie 1893), was 'n Suid-Afrikaanse sakeman, nyweraar en baanbrekerbewaringskundige.
Lewe en loopbaan
Hy is op 5 Mei 1847 gebore in Pest, destyds deel van die Keiserryk Oostenryk. Sy noemnaam was Alois Hugo Neumann, die seun van Albert en Charlotte Neumann, maar toe hy na Suid-Afrika gekom het, het hy sy van om onbekende redes verander. Hy is in Nederland as ingenieur opgelei en in 1873 aan boord van die skip Nathan in Suid-Afrika aangekom – een van sy medepassasiers was John X. Merriman, later Eerste Minister van die Kaapkolonie. Dit was die jaar dat goud vir die eerste keer in die ZAR gevind is. Hy was suksesvol met goudontginning naby Pelgrimsrus in Oos-Transvaal, en het daarin geslaag om die eerste vervoerkonsessie na Delagoabaai in 1875 te verkry. Hy het wat nou bekend staan as die Nellmapiuspad vanaf Mac-Mac en die goudvelde gebou en die Krokodilrivier oorgesteek by Nellmapius Drift naby Hectorspruit na Matalha Poort in Mosambiek. Vir hierdie dienste is aan hom 4 plase toegestaan. Nellmapius het verskeie fortuine in sy leeftyd gemaak en verloor en was 'n goeie vriend van Paul Kruger, daar is 'n gedenkplaat in die Nasionale Krugerwildtuin wat juis hierdie aspek te herdenk. Hy was die eerste delwer op die Transvaalse goudvelde wat van dinamiet gebruik gemaak het.
Nellmapius het in die Sekhukhune-oorloë en die Mapoch-veldtog gedien. Hy het Irene Estate (vernoem na sy dogter) naby Pretoria gestig en 'n aantal plase aan die Hennopsrivier gekoop. Hy het tuinboukundiges Richard Wills Adlam, wat die Kurator van die Pietermaritzburg Botaniese Tuin was, en sy opvolger, Hans Fuchs, in diens geneem. Onder hul bestuur en met 'n gematigde klimaat, oorgenoeg water en vrugbare grond het hulle die land omskep in 'n uitgebreide blom-, vrugte- en groentetuin van wêreldbekendheid. Flora Shaw van "The Times" van Londen, het die Irene Estate in 1892 besoek en was verstom oor die omvang van die plaas en tuine: "Met die uitsondering van kersies, appelliefies en korente, floreer alle Europese vrugte goed. Dwarsdeur die landgoed floreer die water bane, wat die lande verdeel het, is omring deur heinings van kweper, peer, appel, pruim en perske ... hektaar rose, viooltjies en sierplante het die huis omring ..."
Hy het ook die Pretoriase koerant De Pers besit. Weens 'n gebrek aan fondse het hy 'n staatsvervaardigingskontrak by Eerste Fabrieke aan Sammy Marks verloor. Sy eerste onderneming was die Hatherley Distillery wat jenewer en whisky op die plaas Hatherley vervaardig het, wat op 6 Junie 1883 deur president Kruger geopen is en Volkshoop genoem is. Hy het die eerste buskruitfabriek in Suid-Afrika en die Irene Lime Works begin. Met die dood van Nellmapius het Marks sy konsessies vir die distilleerdery, inmaakvrugte en 'n keramiekfabriek oorgeneem. 'n Portret van Nellmapius is op die tweede verdieping van die Sammy Marksmuseum te sien.
Nellmapius het dikwels in groot styl by Irene onthaal en 'n gereelde gas was Transvaalse president, Paul Kruger. Arnold Theiler se eerste werk in Suid-Afrika was by Nellmapius. Hy is in 1882 met Johanna Corlydia Hoffman getroud, hul seun Ernest Harold is in 1890 gebore. Nellmapius het op die Irene Estate gewoon tot sy dood in 1893, hy is begrawe in die Golden Acres Cemetery in Kerkstraat in Pretoria waar Paul Kruger en vele ander van daardie tyd begrawe is.
Haliclona osiris
Haliclona osiris is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Haliclona phlox
Haliclona phlox is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Darrell Hammond
Darrell Hammond (gebore 8 Oktober 1955) is 'n Amerikaanse akteur en skrywer. Hy is bekend vir sy rolle in die rolprente Blues Brothers 2000 (1998), Scary Movie 3 (2003), en Epic Movie (2007), en in die televisiereeks Saturday Night Live (1975).
Serena Evans
Serena Evans (gebore 2 Desember 1959) is 'n Engelse aktrise. Sy is bekend vir haar rolle in die rolprente Maybe Baby (2000) en The Merry Wives of Windsor (2011), en in die televisiereekse Never Come Back (1990) en The Thin Blue Line (1995).
Barbara Ferris
Barbara Ferris (gebore 27 Julie 1942) is 'n Engelse aktrise. Sy is bekend vir haar rolle in die rolprente Having a Wild Weekend (1965), Interlude (1968), en A Nice Girl Like Me (1969), en in die televisiereeks All in Good Faith (1985).
Lachenalia nutans
Lachenalia nutans is 'n meerjarige blomdraende plant en geofiet en is endemies aan Namibië.
Haliclona portroyalensis
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 2006 deur Jackson, de Weerdt & Webber.
Ruschia indecora
Ruschia indecora is 'n vetplantjie uit die vygiefamilie wat endemies aan Suid-Afrika is. Die spesie word in die Wes-Kaap aangetref vanaf die Olifantsrivier tot by Bloubergstrand en word ook as deel van die fynbos beskou. Die plant het 'n voorkomsgebied van 4456 km² en het reeds habitat afgestaan aan gewasverbouing. In die suide van sy voorkomsgebied het reeds 80% van sy habitat verlore gegaan. Daar is tans twaalf subpopulasies bekend. Ontwikkeling aan die kus tussen Velddrif en Melkbosstrand word ook 'n groter bedreiging. Die oorblywende populasie word bedreig deur ontwikkeling, oorbeweiding en indringerplante.
Anne Le Ny
Anne Le Ny (gebore 31 Desember 1969) is 'n Franse aktrise, skryfster, en regisseuse. Sy is bekend vir haar rolle in die rolprente Those Who Remain (2007), The Intouchables (2011), Attila Marcel (2013), en The Chef's Wife (2014).
Ruschia indecora
Dit is 'n struik wat tot 50 cm hoog word en dra silwer of wit blomme, 8–10 mm in deursnee, van September tot Oktober.
Sjamil Sirazjetdinof
Sjamil Sirazjetdinof (Russies: Шамиль Сиражетдинов, gebore 25 September 1946 in Astrachan) is 'n Russiese geskiedkundige en etnograaf van Tartaarse afkoms. Hy het verskeie navorsingsboeke gesrkyf oor sy tuisdorp Nowo-Boelgari se geskiedenis, kultuur en taalsituasie.
Familie
Sirazjetdinof se oupa Giljazjetdin het na Astrachan-oblast uit Tatarstan verhuis. Hy het in die Nogai-dorp Karagali gewoon tot 1918, toe hy aangesluit het by die groep setlaars wat Nowo-Boelgari gestig het.
Fannie Ward
Fannie Ward (22 Februarie 1872 – 27 Januarie 1952) was 'n Amerikaanse aktrise. Sy was bekend vir haar rolle in die rolprente The Cheat (1915), For the Defense (1916), The Yellow Ticket (1918), en Common Clay (1919).
Basterstinkhout
Basterstinkhout (Ocotea kenyensis) is 'n boom wat inheems is aan die Demokratiese Republiek die Kongo, Ethiopië, Kenia, KwaZulu-Natal, Limpopo, Malawi, Mosambiek, Mpumalanga, Oos-Kaap, Rwanda, Soedan, Tanzanië en Uganda.
Die boom se FSA-nommer is 119. Lourierplantspesies is die eerste keer deur Emilio Chiovenda beskryf, en hierdie spesie se wetenskaplike naam is deur Robyns & Wilczek toegeken. Ocotea kenyensis behoort tot die genus Ocotea in die familie Lauraceae.
Stanley DeSantis
Stanley DeSantis (6 Julie 1953 – 16 Augustus 2005) was 'n Amerikaanse akteur. Hy was bekend vir sy rolle in die rolprente Candyman (1992), Rush Hour (1998), I Am Sam (2001), en The Aviator (2004).
Haliclona rotographura
Haliclona rotographura is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1954 deur Laubenfels.
Helen Ware
Helen Ware (15 Oktober 1877 – 25 Januarie 1939) was 'n Amerikaanse aktrise. Sy was bekend vir haar rolle in die rolprente The Garden of Allah (1916), The Virginian (1929), Abraham Lincoln (1930), en Flaming Gold (1932).
Louis Krüger
Louis Krüger (1955-) is ’n Afrikaanse skrywer van jeugverhale en romans, wat onder meer die Eugène Marais-prys met sy skryfwerk verower.
Vroeë lewe en herkoms
Louis Krüger is op 25 Oktober 1955 op Upington gebore, waar hy groot word, skoolgaan en aan die Hoërskool Upington matrikuleer.
Na Nederland
Wanneer hy van Nico Smith verneem dat daar ’n tekort aan predikante in Nederland is, verhuis hy en sy vrou in 1984 na die dorp Nieuwlande in die provinsie Drente op die Noord-Hollandse platteland, waar hy in Desember 1984 predikant word van ’n Gereformeerde gemeente. Hulle woon hier in die pastorie waar die bekende versetsheld uit die Tweede Wêreldoorlog, Johannes Post, gebly het. Hier word hulle seuns Regardt en Tjade ook gebore. In Junie 1989 begin hy as leraar van die gemeente by Sliedrecht en vanaf Junie 1994 is hy skipperspredikant aan die Koningskerk Rotterdam-Feyenoord in Barendrecht in Nederland.
Sendingswerk
Met ’n groep uit sy gemeente besoek hy elke jaar die noordelike deel van Suid-Afrika, Botswana en Zimbabwe om daar sosiale werk te verrig, soos byvoorbeeld die bou van ’n hospitaal in Venda. Met sy gesin besoek hy ook verskeie lande van Europa soos Frankryk en Spanje en met die skippers uit sy gemeente vaar hy graag saam op die breë riviere van Wes- en Midde-Europa.
Skryfwerk
Louis Krüger is 'n bekroonde Afrikaanse skrywer. Krüger se eerste roman, Die skerpskutter is in 1982 met die Eugene Maraisprys bekroon. In 1985 ontvang hy die Sanlamprys vir jeuglektuur (silwer) vir Donkerboskind.
Verskeie van sy boeke is na Nederlands vertaal. Sy roman, Wederkoms (Human & Rousseau) is deur die Christelijk Literair Overleg (CLO) in Nederland as een van die 15 beste Christelike boeke van die afgelope 15 jaar aangewys. In 1995 was hy een van agt draaiboekskrywers van ’n Nederlandse TV-reeks, De laatste carrière.
Kortverhale en ander skryfwerk
Hy begin reeds op skool skryf en in sy voorlaaste skooljaar skryf hy ’n novelle en ook ’n roman oor die Anglo-Boereoorlog. Op universiteit skryf hy ’n aantal kortverhale, waarvan sommige in letterkundige tydskrifte (insluitende Standpunte en Tydskrif vir Letterkunde) en Die Huisgenoot gepubliseer word. Van sy kortverhale word in versamelbundels soos Blommetjie gedenk aan my (onder redaksie van Hennie Aucamp) en Skepping en struktuur (onder redaksie van P.J. du Toit) opgeneem. ’n Huis vir die sterwendes word deur Hennie Aucamp in die versamelbundel Sewe sondes, nee meer opgeneem. Hierdie kortverhaal het oorspronklik in Nederlandse vertaling in die Christelike tydskrif Woordwerk van Julie 1987 verskyn. Die verhaal Middagbesoek verskyn in 1993 in Duitse vertaling onder die titel Besuch am Nachmittag.
Geen ander skrywer in Afrikaans verteenwoordig in dieselfde mate as Louis Krüger sowel die wêreld van Suid-Afrika as die Nederlande nie, hoewel sy romans in die meeste gevalle op Suid-Afrikaanse bodem afspeel of ’n spesifieke Suid-Afrikaanse kleur bevat. Hy het deel van Nederland geword sonder om sy gevoelsmatige en intellektuele bande met Suid-Afrika te verloor. In onderhoude beklemtoon hy dan ook voortdurend sy blywende verbondenheid met Suid-Afrika. Soos Elisabeth Eybers met haar tussentaal het hy ’n tussenmens geword. In 1993 word hy gekies om te help skryf aan die Nederlandse TV-reeks De laatste carrière vir die televisie-organisasie Evangelische Omroep. Die reeks handel oor die probleme verbonde aan iemand wat met vervroegde pensioen gaan, of ’n werknemer wat afgedank word. Baie van sy boeke word deur Riet de Jong-Goossens in Nederlands vertaal en hy vertaal self Herinnering aan Agnes in Nederlands, waarna hy Wederkomst direk in Nederlands skryf en dit eers veel later in Afrikaans vertaal.
Romans
Die hooftema van sy werk is geweld, wat hy verafsku. In sy eerste boeke gaan dit meer om oorlogsgeweld (soos Die skerpskutter en ’n Basis oorkant die grens), maar in Herinnering aan Agnes word ook die meer subtiele tema van geweld in gesinsverband betrek. Die verhouding tussen man en vrou, en veral seks, word baie keer gesien as simbolies van geweld en die uitoefening van mag. Kinders speel ook ’n deurslaggewende rol, met geweld teenoor kinders en vroue wat gesien kan word as aanduidend van ’n mensdom wat sy morele kompas verloor het. Baie van die kinderkarakters kry dan ook met onhoudbare pyn en lyding te doen weens die vergrype van die bewindhebbers in die staat of huishouding. Die vernietigingskrag van geweld word telkens geïllustreer deurdat geweld slegs lei tot meer geweld en eindelik die mens en sy siel verwoes, ongeag wat die motivering was wat tot die aanvanklike geweld gelei het. Telkens beeld hy die lewe in sy harde werklikheid uit, wat ver verwyder is van die vooroordeel dat die Christelike boodskap positiewe waardes moet verkondig. Dit is egter juis die lewenskragtige uitbeelding van die realiteit in sy werk wat die voortdurende stryd wat die Christen in die lewe voer, geloofwaardig maak. Sy werk is dus die soeke na egte liefde en sin wat onderliggend is aan die lewe op aarde – en hierdie soeke geskied te midde van swaarkry, boosheid en geweld, soos ook uitgebeeld in baie van die gebeure wat in die Bybel beskryf word.
Die skerpskutter word geplaas in Belfast in Noord-Ierland teen die agtergrond van die Ierse Republikeinse Leër se terrorismestryd om vryheid, wat hom binne die burgeroorlog tussen Protestantse en Katolieke uitwoed. Die wêreld van die spanningsverhaal word hierin versoen met ’n dieper verkenning van die jong hoofkarakter, Malcolm Owens, skerpskutter van die Ierse Republikeinse Leër, wat veg vir vryheid en dan self slagoffer word van geweld. In sy fisiese stryd teen die vyand se magte probeer hy ook om sy persoonlike problematiek te verwerk. Die grimmige en genadelose wêreld waarin hy en die ander mense lewe word met indrukwekkende woordekonomie beskryf. Ander faktore wat bydra om die beklemming wat geweld meebring te aksentueer, is die ongure weersomstandighede, die rampspoedige voorvalle en die uitsigloosheid van persoonlike verhoudings. Die Eugène Maraisprys word in 1982 aan Die skerpskutter toegeken.
’n Basis oorkant die grens handel oor sewe soldate wat ’n ammunisie-opslagplek oorkant die grens tussen Rhodesië en Mosambiek moet uitwis. Hulle leier, Stanley, word vroeg reeds geskiet en die oorblywendes besluit nie net om steeds hulle opdrag uit te voer nie, maar ook om Stanley se lyk terug te neem. Hulle dra dan die lyk vir langer as ’n week saam met hulle terug oor die grens. Die ander ses is die vreesbevange radio-operateur Rot, die armoedige Jinx, die tolk N’Tembi, die swygsame Grog, die gelowige Louch wat veg teen ’n groeiende waansin, en Konrad wie se besetenheid met vernietiging gevoed word deur sy diep wrok nadat sy ouers deur swart mense vermoor is. Die spanning word deurentyd goed volgehou, met die hoogtepunt die aanval op die basis. Ongewoon is die gebruik van die reeds gestorwe Stanley as verteller, wat oor sy eie dood en die lotgevalle en emosies van sy makkers verslag doen. Sy reeds gestorwe status plaas sy bestaan in ’n ander dimensie, waardeur hy die kennis en status van die alwetende verteller verkry. Die roman ondersoek veral die onlogiese waansin en wreedheid van oorlog soos weergegee in die gedagtes van die bosvegters. Die sielkundige tol wat die geweld eis is groot. Die veelvuldige betekenisse van die woord grens in die titel word in die roman op verskeie maniere weergegee. Daar is die fisiese grens tussen lande, die grens tussen lewe en dood en ook die grense van beskawing en normaliteit wat aan die bod kom. In 1985 is ’n Basis oorkant die grens ’n naaswenner van die ATKV-prys, terwyl dit in 1986 weer op die kortlys is vir dieselfde prys. Hierdie boek word ook per geleentheid voorgeskryf vir ’n kursus in Afrikaanse letterkunde aan die Vrije Universiteit van Amsterdam.
Gevaarlike land speel iewers in die toekoms af. Die Nederlander Evert Scheepers is in Suid-Afrika gebore. Hy is nou terug in Suid-Afrika om as sluipskutter vir generaal Frederik Landman, leier van die regse militêre junta, dood te maak. Hierna moet hy ’n nuwe demokratiese blanke nedersetting vestig. Onderweg vind hy egter uit dat die geskiedenis nie maklik veranderbaar is nie en wanneer hy die verlede trotseer raak hy toenemend betrokke in ’n stryd binne homself. Die netwerk van verhoudings waarin hy betrokke is, word ondersoek, met sy pa wat ’n sentrale rol speel. Die psigose van geweld is weereens onderliggend aan hierdie roman, met die boodskap dat geweldenaars slagoffers word van geweld, selfs as hulle dit wil gebruik om groter geweld en boosheid daarmee te beveg. Geweld neem besit van die innerlike van die mens.
Wederkoms: die lewe en geskiedenis van Jannes Hoop, beeld die apokaliptiese einde van die wêreld en die wederkoms van Jesus aan uit die oogpunt en perspektief van Jannes Hoop, ’n eenvoudige man. In hierdie roman, wat iewers in die Noordweste afspeel, dreig ’n Derde Wêreldoorlog en ’n groep omgewingsaktiviste, die Tempeliers, het daarin geslaag om ’n aantal groot maatskappye se selfsugtige uitbuiting van die omgewing te stuit. Jannes is een van die geringstes in ’n werkergemeenskap, wie se woonplek sal oorstroom deur die toedoen van ’n maatskappy wat ’n dam wil bou. Wanneer die Tempeliers hulle hierteen verset, sluit Jannes by die verset aan. Sy optrede het ’n groot impak op sy verhouding met sy gemeenskap en sy geliefdes. Die teenwoordigheid van die mistieke word aangedui deur die engele aan die begin en einde van die roman en hoewel die hele roman in hierdie tydsgees geskryf is, word die fisiese wederkoms van Christus nie eksplisiet beskryf nie, wat die verhaal slegs ’n belofte maak van dit wat gaan kom. Só bly die Bybelse interteks deurentyd ondergeskik aan die aardse werklikheid. Wederkoms is in 2010 op die kortlys vir die toekenning van die M-Net-prys.
Jeugromans
Sy jeugromans fokus meer op die beskrywing van die omgewing en werklikheid en die belewenis van die kinders daarvan in hulle gedagtewêreld, as in opwindende gebeure. Vier stadskinders (’n wit meisie Janie, twee wit seuns At en Martiens en ’n swart seun Patrick) bou in Murasie in die stad ’n “murasie” in ’n agterplaas waarheen hulle gereeld gaan om te ontvlug. Elkeen van die vier karakters moet lewensprobleme oorkom, soos swak verhoudings met ouers, armoede, siekte en aanpassing by die omgewing. In hierdie omstandighede droom elkeen sy eie drome, wat dikwels in ’n verwarde wêreld aan skerwe breek. In 1983 word Murasie in die stad met die uitgewersprys in J.P. van der Walt se jeugwedstryd bekroon.